شەفەق نیوز/ پارچە ڤیدیۆیگ دڵ وسنێد، نشان پیاویگ تایلەندی دەێد، هەنای ئەژدهای کۆبرا وەدەس گرێد.
ئەو پیاوە ک وە مارگر ناسریاگە، وەگەرد کۆبرای گەپیگ چەوەشارەکی کەێد، و تەنیا وەدەسەیلی گرێدەی، و ئەژدهاگەیش خوازێد پەلاماری بەێد.
وەگورەی رووژنامەی "زە ئینديان ئێکسپرێس" لە زوان میدیایل راگەیانن تایلەندی،  ئەو پیاوە لەناو ڤیدیۆەگە خوازیە ئەژدهاگە لەبان ریەگە دۊر بخەێد تا نەکەفێدە وەر تلیان، ئەوەیش لە دوڕیان کەرابی باشوور تایلەند.
رووژنامەگە وتیش: ئەو ئەژدها ک کیشەگەی رەسێدە ١٠ کێلوگرام و درۊژیی ٤،٥ مەترە، لەناو یەکیگ لە باخەیل دارەخورما هاتە بان ریەگە.
